|  |  |
| --- | --- |
| 27.09.2018. | Nr.12/9 |

###### GROZĪJUMS JELGAVAS PILSĒTAS DOMES 2017.GADA 20.JŪLIJA LĒMUMĀ NR.9/16 “REZERVES ZEMES FONDĀ IESKAITĪTO ZEMES VIENĪBU PIEKRITĪBA JELGAVAS PILSĒTAS PAŠVALDĪBAI”

(ziņo I.Škutāne)

**Atklāti balsojot: PAR – 14** (A.Eihvalds, S.Stoļarovs, L.Zīverts, G.Kurlovičs, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, J.Strods, R.Šlegelmilhs, A.Rāviņš), **PRET-** nav, **ATTURAS** – nav,

Jelgavas pilsētas pašvaldības administrācijā saņemta Valsts zemes dienesta Zemgales reģionālā nodaļas 2018.gada 6.jūlija vēstule Nr.2-04/Z/382 ar lūgumu veikt zemes vienības ar kadastra apzīmējumu 0900 012 0084 kadastra datu labošanu Nekustamā īpašuma valsts kadastra informācijas sistēmā, jo minētā zemes vienība atbilstoši Civillikuma 1.pielikumam “Publisko ezeru un upju saraksts” noteikta kā publiska upe – Lielupe un tās atzarojumi visā tās garumā.

Saskaņā ar Jelgavas pilsētas domes 2017.gada 20.jūlija lēmumu Nr.9/16 “Rezerves zemes fondā ieskaitīto zemes vienību piekritība Jelgavas pilsētas pašvaldībai” zemes vienībai 27,65 ha platībā ar kadastra apzīmējumu 0900 012 0084 noteikts statuss “pašvaldībai piekritīga zeme”.

Ņemot vērā, ka Driksas upe ir Lielupes atzarojums, kas Civillikuma 1102.panta 1.pielikumā “Publisko ezeru un upju saraksts” noteikta kā publiska upe, kā arī saskaņā ar šā paša likuma 1104.pantu ir valsts īpašums, jāveic aktualizācija Valsts zemes dienesta Nekustamā īpašuma valsts kadastra informācijas sistēmā reģistrētajos datos par zemes vienību ar kadastra apzīmējumu 0900 012 0084.

Saskaņā ar likuma “Par pašvaldībām” 21.panta pirmās daļas 27.punktu, pamatojoties uz Civillikuma 1102. un 1104.pantu, lai veiktu datu aktualizāciju Valsts zemes dienesta Nekustamā īpašuma valsts kadastra informācijas sistēmas reģistrētajos datos par zemes vienību ar kadastra apzīmējumu 0900 012 0084,

**JELGAVAS PILSĒTAS DOME NOLEMJ:**

Izdarīt Jelgavas pilsētas domes 2017.gada 20.jūlija lēmuma Nr.9/16 “Rezerves zemes fondā ieskaitīto zemes vienību piekritība Jelgavas pilsētas pašvaldībai” pielikumā grozījumu un svītrot 58.punktu.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2018.gada 27.septembrī